23/11/2020 | Administración LocalMunicipal
Carballo
Aprobación definitiva do Plan especial de infraestruturas e dotacións en solo rústico en Xoane, parroquia de Goiáns. Publicación da normativa

O Plan especial de infraestruturas e dotacións en solo rústico en Xoane, na parroquia de Goiáns do Concello de Carballo foi aprobado definitivamente por acordo do Pleno municipal, en sesión ordinaria que tivo lugar o 27 de xullo de 2020. Este foi publicado no Diario Oficial de Galicia, núm.203, do 7 de outubro de 2020. Por resolución da directora xeral de Ordenación do Territorio e Urbanismo de 13 de novembro de 2020, procedeuse á inscrición do Plan especial de infraestruturas de dotacións en solo rústico de Xoane, na parroquia de Goiáns do Concello de Carballo no Rexistro de Planeamento Urbanístico de Galicia, no Libro I, Tomo II, folla rexistral 58, co número RPG 00069/2020, segundo o disposto nos artigos 88 da Lei 2/2016, do 10 de febreiro, do solo de Galicia e 208 e seguintes do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia. De conformidade co disposto polos artigos 82 e 88.4 da Lei 2/2016, do 10 de febreiro, do solo de Galicia e 70 da Lei 7/1985, do 2 de abril, reguladora das bases de réxime local, publícase a normativa que desenvolve este plan especial, aos efectos de aplicación e coñecemento xeral. A Normativa de aplicación no ámbito do plan especial será a contida no presente apartado, coa aplicación subsidiaria da lexislación urbanística (LSG e RLSG), xa que o Plan xeral de ordenación municipal (PXOM) non se atopa adaptado a ela; así como o resto da lexislación sectorial específica en función do uso final ao que se destine o equipamento. No caso do espazo libre existente (SL-EL) incluído no ámbito do plan especial, serán de aplicación as condicións establecidas na Normativa do PXOM coas cautelas antes sinaladas. No caso do novo equipamento (SL-EQ), defínese unha ordenanza de aplicación particular a fin de garantir a súa correcta integración no entorno, de acordo con establecido no artigo 73.2. b) da LSG e 183.2. b) do RLSG. A presente ordenanza será de aplicación á parcela sinalada nos planos de ordenación do presente plan especial, coa etiqueta SL-EQ.1. Tipoloxía edificatoria. A que resulta adecuada a cada edificación, en función do servizo colectivo a que se destine. Deberá procurar certa unidade formal en relación coas edificacións rurais existentes no ámbito contigüo, co obxectivo de non desvirtuar a paisaxe da zona.2. A implantación das edificacións efectuarase dentro da “área de movemento de edificación” sinalada no plano de ordenación.3. O proxecto de edificación definirá a urbanización completa dos espazos interiores da parcela non ocupados pola edificación, pavimentándose adecuadamente os espazos de acceso, aparcadoiro e manobra, tratándose os restantes con xardinería, prohibíndose en todos eles a vertedura de desperdicios, e en xeral, todo o que poida danar a estética do ámbito.1. Uso obrigatorio: equipamentos públicos, de acordo coa clasificación que consta no Capítulo 6 do Título III da Normativa do PXOM para o sistema xeral de equipamentos.2. Usos compatibles: - Uso garaxe-aparcadoiro: Categoría B. - Espectáculos e actividades recreativas.3. Usos prohibidos: residencial e industrial.1. Non se establece fronte mínimo.2. Rasantes da parcela: as existentes.3. Volumetría máxima: a resultante da aplicación das limitacións establecidas na presente ordenanza. En todo caso, non se permiten edificacións cunha superficie en planta superior a 300 m². En caso de resultar necesario fraccionaranse as edificacións, podéndose conectar entre elas por elementos construtivos pechados, os cales computarán edificabilidade de acordo co establecido no artigo 64.5. do RLSG (ou aquela norma que o modifique ou substitúa). 4. Aliñacións: as aliñacións serán as indicadas nos planos de ordenación como liña límite de sistema.5. O recuamento mínimo das construcións ás lindes da parcela será de 5 m, tal e como se establece no plano de ordenación.6. Número máximo de plantas: dúas plantas (B+1). 7. Altura máxima da edificación: non poderá exceder de dúas plantas nin de 7 metros medidos no centro de todas as fachadas, desde a rasante natural do terreo ao arranque inferior da vertente de cuberta. A cumbreira da cuberta non poderá superar os 3 m de altura respecto da cara inferior do último forxado.8. Corpos voados: autorízanse cornixas, voos, marquesiñas, etc., debendo sempre respectar unha altura mínima de 4 m sobre rasante.9. Ocupación máxima: 20% da superficie da parcela.1. A previsión de aparcadoiros realizarase en función do destino final da dotación. As prazas de aparcamento deberán formalizarse en planta soto, semisoto ou no espazo libre da parcela, e materializaranse fóra das zonas que mantense en estado natural (EN) delimitadas nos planos de ordenación. Deberase xustificar o número de prazas en función do uso previsto; en todo caso, establécese unha dotación mínima de 1 praza/50 m² de edificabilidade. A reserva de prazas adaptadas realizarase segundo o establecido na normativa vixente en materia de accesibilidade e supresión de barreiras.2. O tratamento de urbanización e axardinamento dos espazos libres da parcela deben especificarse en proxecto técnico. As especies arbóreas deberán seleccionarse entre as propostas polo Concello pola adaptación ao ambiente.3. Os peches de fábrica non poderán exceder de 1,5 metros de altura, debendo adaptarse ao medio en que se sitúen, e realizaranse preferentemente con materiais tradicionais do medio no que se empracen.1. Consideraranse como fachadas todos os paramentos que dean peche á construción. As edificacións quedarán obrigadas a que todos os seus paramentos de fachada teñan a mesma calidade de deseño e acabado. Prohíbese deixar vistos os materiais que construtivamente deben estar revestidos, como por exemplo, os ladrillos, os bloques de formigón, etc. Permítense os revocos sempre que estén ben terminados. As cores e materiais empregados cumprirán as recomendacións establecidas na “Guía de cor e materiais de Galicia” editada pola Xunta de Galicia.2. A cuberta realizarase con faldróns continuos sen crebas nos seus planos, cun ángulo máximo de 30 º respecto do último forxado. Non se permiten elementos abufardados nin mansardas.3. Os rótulos axustaranse ás normas dun correcto deseño en canto a composición e cores utilizadas, e realizaranse a base de materiais resistentes aos axentes atmosféricos.4. As construcións auxiliares e instalacións complementarias das dotacións deberán ofrecer un nivel de acabado digno, que non desmereza a estética do conxunto, para o que os citados elementos deberán tratarse con idéntico nivel de calidade que a edificación principal.5. A pavimentación dos accesos e aparcadoiros fomentará o drenaxe do terreo, priorizando o emprego de solucións brandas.6. No axardinamento dos espazos libres de edificación fomentarase o emprego de especies de flora autóctona, con baixas necesidades hídricas, adaptadas ao substrato e climatoloxía da zona. Manterase a flora de porte existente no perímetro da parcela de equipamento, completando a mesma cara ao espazo libre existente e no perímetro da parcela, co obxectivo de favorecer a integración paisaxística da actuación.7. A materialización do equipamento, non poderá menoscabar as características ambientais e paisaxísticas do medio rural no que se atopa. Carballo, 18 de novembro de 2020 O alcalde Evencio Ferrero Rodríguez